পুতিনের সঙ্গে বৈঠকের পর নিরুদ্দেশ স্লোভাকিয়ার প্রধানমন্ত্রীর খোঁজ ভিয়েতনামে

ওয়েব ডেস্ক: মস্কো যাওয়ার পর স্লোভাকিয়ার (Slovakia) প্রধানমন্ত্রী রবার্ট ফিকোর (Robert Fico) নিরুদ্দেশের ঘোষণায় নতুন মোড়। তাঁর লোকেশন পাওয়া গেল ভিয়েতনামের (Vietnam) হ্যানয়ে। বিলাসবহুল হোটেলে তাঁকে দেখা গিয়েছে। তিনি নিজেই এই বিষয়ে একটি ভিডিয়ো প্রকাশ করেছেন। হ্যানয়ে ক্যাপেলা হোটেলে তাঁকে দেখা গিয়েছে। প্রতি রাতে যে হোটেলের খরচ ৫ লক্ষ ০৭ হাজার ৪৫৬ টাকা। অথচ তাঁর মাসিক আয় হচ্ছে ৯, ৯০, ১৫৮ টাকা। উল্লেখ্য, হাঙ্গেরির ভিক্টর ওরবানের মাসিক বেতন ইউরোপীয় ইউনিয়নের দেশগুলির গড় গ্রস স্যালারির (কর না কেটে পাওয়া মূল বেতন) থেকে মধ্যে সব থেকে বেশি। তারপরেই ওই তালিকায় রয়েছে স্লোভাকিয়ার প্রধানমন্ত্রী রবার্ট ফিকোর বেতন।

রবার্ট ফিকো ভ্লাদিমির পুতিনের সমর্থক বলে পরিচিত। এই বিষয়ে ব্রাতিস্লাভায় বিক্ষোভ প্রদর্শন করছেন স্লোভাকিয়ার বাসিন্দাদের অনেকে। তিনি ইউক্রেনের শরণার্থীদের জন্য অর্থ সাহায্য বন্ধ করবার কথা বলায় বিক্ষোভ হয়। সেখানে ১ লক্ষ ৩০ হাজার শরণার্থী রয়েছেন। এর বদলা হিসেবে ইউক্রেনের মধ্য দিয়ে স্লোভাকিয়ায় সরববরাহ হওয়া রাশিয়ার গ্যাস পরিষেবা বন্ধ করে দেওয়া হয়েছে। তারই মধ্যে প্রধানমন্ত্রীর এই নিরুদ্দেশ হওয়ার খবর সামনে আসে। বিক্ষোভকারী লুসিয়া স্ট্যাসেলোভা বলেন, রাশিয়ার রাজনৈতিক প্রভাবে পড়ে যাক আমার দেশ এটা আমি চায় না। উল্লেখ্য, ফিকো গত ২২ ডিসেম্বর মস্কোয় পুতিনের সঙ্গে দেখা করেন।

আরও পড়ুন: ইতিমধ্যেই কেরল সরকারের পক্ষ থেকে মাস্ক ব্যবহার করার পরামর্শ দেওয়া হয়েছে

গত ১৪ দিন ধরে স্লোভাকিয়ার প্রধানমন্ত্রী রবার্ট ফিকোর অবস্থান সম্পর্কে তথ্য ছিল না। সরকার থেকেও প্রধানমন্ত্রীর অবস্থান সম্পর্কে কিছু জানানো হচ্ছিল না। প্রধানমন্ত্রী স্লোভাকিয়ার সঙ্গে কেবল সামাজিক নেটওয়ার্কের ভিডিওগুলির মাধ্যমে যোগাযোগ করেন। এই ভিডিওগুলি থেকে তিনি কোন দেশে আছেন তা স্পষ্ট নয়। সোশ্যাল মিডিয়ায় জল্পনা ছিল যে তিনি ভিয়েতনামে ছিলেন। ভিডিও থেকে তা পরিষ্কার হল।